# Bobby Rahal

### Wikipedia

Robert "Bobby" Woodward Rahal (s. 10. tammikuuta 1953 Medinassa, Ohiossa) on amerikkalainen entinen kilpa-autoilija ja nykyinen Indy Racing League -tallin pääomistaja.

## [muokkaa] Kilpa-autoilu-ura

Kuljettajana Rahal voitti kolmesti CART-sarjan (nyk. Champ Car) mestaruuden kausina 1986, 1987 ja 1992. Hän starttasi kaikkiaan 264 kilpailuun ja saavutti sarjassa kaikkiaan 24 osakilpailuvoittoa, mukaan luettuna vuoden 1986 Indianapolisin 500 mailin ajon voitto. Kaikkiaan hänelle kertyi 88 palkintopallisijoitusta. Paalupaikkoja hän saavutti 18. Hän ajoi urallaan Truesportsilla (1982-1988), Kracolla (1989), Galles-Kracolla (1990-1991) sekä omissa talleissaan Rahal-Hoganilla (1992-1995) ja Team Rahalilla (1996-1998).

Rahal saavutti menestystä myös urheiluautoissa. Vuonna 1981 hän voitti Daytonan 24 tunnin ajon ja vuonna 1987 Sebringin 12 tunnin ajon. Formula 1 -sarjassa hän ajoi vuonna 1978 kaksi kilpailua Walter Wolfin autolla. Hän lopetti aktiiviuransa vuonna 1998. Rahal on koko CART/Champ Car -historian kokenein kuljettaja kilpailustarteila mitattuna ja kaikkien aikojen toiseksi eniten rahaa tienannut kuljettaja. Lisäksi hänellä on kolmanneksi eniten kilpailun nopeimpia kierroksia ja neljänneksi eniten voittoja ja paalupaikkoja.

## [muokkaa] Aktiiviuran jälkeen

Nykyisin Rahal omistaa yhdessä David Lettermanin kanssa IRL-tallin Rahal Letterman Racingin. Alun perin hän perusti tallin yhdessä Carl Hoganin kanssa vuonna 1992 nimellä Rahal-Hogan Racing entisen Pat Patrick Racingin raunioille. Nimi muuttui Team Rahaliksi kun Hogan perusti oman tallinsa. Letterman tuli vähemmistöomistajaksi vuonna 1996 ja nykyinen nimi otettiin käyttöön toukokuussa 2004. Rahalin vuoden 1992 IndyCar-mestaruus on toistaiseksi viimeisin kuljettajan omistaman tallin autolla voitettu mestaruus. Hän oli myös pitkään viimeisin osakilpailun voittanut tallinomistaja, kunnes Adrian Fernandez kykeni samaan vuonna 2003. Rahalin talli saavutti menestystä myös miehen itsensä lopetettua uransa: vuonna 2000 ruotsalainen Kenny Bräck oli vuoden tulokas ja vuonna 2001 sijoittui loppupisteissä toiseksi. IRL-sarjaan talli siirtyi vuonna 2004, ja samana vuonna saavutti Buddy Ricen kuljettamana Indy 500 -voiton. 2005 tallin kuljettaja Danica Patrick johti ensimmäisenä naisena Indy 500 -ajoa kilpailun historiassa. Vuonna 2000 Rahal toimi myös Jaguarin Formula 1 -tallin päällikkönä, mutta sai potkut kesken kauden.

## [muokkaa] Aiheesta muualla

- Rahal Letterman Racing

Haettu osoitteesta http://fi.wikipedia.org../../../b/o/b/Bobby_Rahal_a674.html

Luokat: Yhdysvaltalaiset Formula 1 -kuljettajat | Yhdysvaltalaiset autourheilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Italiano
- 日本語